Ranjeni orao (TV serija)

**Ranjeni orao** je srpska televizijska serija emitovana na RTS-u. Rađena je po istoimenom romanu srpske književnice Mir Jam.

U prvoj epizodi serije upoznajemo glavne junake serije još kao male - Anđelku i Nenada, budućeg pilota. Zatičemo ih u dečjoj igri i saznajemo tužnu vest koja će obeležiti Anđelkin život - poginuo joj je otac.

Priča se nastavlja 20 godina kasnije kada je Anđelka već odrasla devojka i udaje se. Tada i počinje zaplet cele priče koji će biti zasnovan na Anđelkinim ljubavnim problemima i moralnim dilemama. Počinje njen put same u konzervativnom svetu muškaraca.

Serija je prilikom premijernog prikazivanja uživala neverovatnu gledanost i postala najgledanija srpska serija ikada, a početkom sledeće godine je distribuisana u skraćenoj verziji kao istoimeni igrani film.

## Radnja

Bio je rat, Anđelka je izgubila oca u ratu i ostala da živi sa svojom majkom Jelkom, tetka Nadom  u istom dvorištu sa gospa Ružom i njenim sinom Nenadom koji je par godina stariji od Anđelke. Dvadeset godina kasnije, Anđelka se priprema za venčanje i žali jer se odvaja od njene tete Nade, koja joj je bila i otac i majka, nakon što joj je otac ubijen u ratu, a majka preminula od teške bolesti. Anđelka ima još veći problem jer će njen budući muž Tomo Đurović otkiti njenu tajnu. Posle venčanja kreću na bračno putovanje, Anđelka put provodi u suzama, a Tomo je teši misleći da joj samo nedostaje teta Nada. Bračna idila i Tomina sreća, trajala je dok mrak nije pokrio Jadransko more. Tomo je saznao Anđelkinu tajnu, Anđelka je izgubila svoje devičanstvo sa Gojkom Marićem, koga je upoznala kada je bila student u Petrovcu na moru. Toma neprijatno i grubo pokušava saznati sve detalje, Anđelka mu objašnjava da je to bilo samo jednom i da je Gojko umro, Tomo ne može da veruje šta mu je Anđelka uradila i smatra da je izdat. Posle burne svađe Anđelka beži od Tome prvim brodom u Malinsku, nije smela teti na oči. Kada je Tomo to saznao, smrknut i ljut pakuje se i odlazi u Beograd kod teta Nade, na putu kući u vozu sreće tek punoletnu Olgu sa roditeljima, koja je godinama patila i molila Tomu da se venčaju. Tomo stiže u Beograd i teti objašnjava da šta se desilo i da ne zna gde je Anđelka, teta sumnja u Tomu da je on kriv, Tomo uzvraća uvredama i pristaje da zajedno pronađu Anđelku. Teta Nada šalju tajnu poruku Anđelki u nasi da vidi i vrati se kući. Nesrećna i razočarana u ljubav, Anđelka upoznaje misterioznog čoveka avijatičara Nenada koji se zaljubio u nju. Nenad je bio oduševljen sa Anđelkinom lepotom, pratio ju je svuda po moru , uspeo je da je upoznao ali mu je ona rekla lažno ime, Anita Đurović. Ubrzo nakon što je videla tetinu poruku u novima, skrhana bolom Anđelka se vraća za Beograd, a Nenad iznajmljuje sobu u kojoj je bila i pronalazi notes sa njenom slikom, koji je odmah počeo da nosi kao svoju amajliju. Anđelke je sve tajne odala teti i obe beže iz grada na selo kod njene drugarice Zlate koja ima istu prošlost kao Anđelka. U selu je upoznaje Zlatinog prijatelja, veleposednika Uglješu koji se odmah zaljubio u Anđelku čim je video, iako je bio dosta stariji od nje. Anđelka shvata da se ona i Tomo nikada neće pomiriti, on joj to neće oprostiti, traži premeštaj i seli se u Trebinje. Živi u maloj kući sa Savetom i njenom ćerkom Donkom, preko puta njih živeo je Safet koji drži mali dućan. Safet se zaljubljuje u nju i daje joj nadimak - mala bela gospodjica. Dok je obilazila Trebinje, slučajno sreće svoju prijateljicu iz škole Vukicu i njenog sina, nije ni znala da je Vukica u Trebinju. Anđelka upoznaje Vukicinog muža, Gojka Marića, njenu grešku iz prošlosti. Gojko i Vukica žele stalno da izlaze sa Anđelkom ali njoj to smeta i Gojko počinje da je progoni i uznemirava. Na odmoru Anđelka je sa tetom otišla na selo kod Zlate i da vidi staru prijateljicu gospa Ružu, upoznaje i njenog sina Nenada koji saznaje da su Anita i Anđelka ista osoba i iz besa prosi svoju devojku Nevenku, dok ih Gojko posmatra kroz žbunje. Gojko je bio ženskaros i smatrao je da ga ni jedna žena ne može odbiti, Anđelka je bila njegova i mora opet biti njegova. Njen život se dodatno komplikuje kada Tomo Đurović postane novi starešina suda. Tomo pokušava da se pomiri sa Anđelkom ali bezuspešno i ulazi u vezu sa učiteljicom. Došlo je i to veče u Trebinju kada se organizuje bal, bal na kome će birati kraljicu večeri, najlepšu devojku. Posle kratkog ubeđivanja Anđelka sa Donkom odlazi na bal i dobija titulu kraljica večeri. Kada se bal završio odlaze kući, ali je na vratima dočekuje Gojko Marić, na silu pokušava da bude sa Anđelkom ali ona odbija i Gojko upuca Anđelku, Safetu koji je dotrčao odmah, a zatim puca sebi u glavi i umire ispred njene kapije. Anđelka je u bolnici, stanje joj se poboljšava, i kada joj dođe Tomo, ona se zauvek oprašta sa njim i objašnjava mu, da je Gojko bio prvi, a on drugi i da posle nikog nije imala. Objašanjava Vukici da nije bila Gojkova ljubavnica, priznaje joj sve i seli se u Beograd. Kada se vratila u Beograd, sreće svog starog „batu“ iz detinjstva, Nenada, avijatičara. Nenad provodi vreme sa Anđelkom i zaboravlja na večeru sa verenicom. Kada je došao na večeru, njegova verenica mu krišom pretresa kaput i nalazi Anđelkinu sliku, besni i cepa je pred Nenadovim očima. Sutradan, kada je Nenad poleteo bez svoje amajlije, gubi kontrolu nad avionom i pada. Nenad je ostao bez noge, bio je pravi ranjeni orao. Posle nekog vremena Nenad i Nevenka raskidaju veridbu. Anđelka počinje sve više i više vremena da provodi sa Nenadom, priznaju svoju ljubav i venčavaju se. Sele se na selo kod Nenadovog ujaka Uglješe i dobijaju divnu ćerku Jelkicu...

## Uloge

## Vanjske veze
* 
*